 Dr Ibraahiim Maxamed Xuseen gudoomiyaha Jaamacadda Jazeera oo jeediyay hadalo qiimo badan ugu fadhiyay guud ahaan dadkii ka soo qaybgalay xafladda, ayaa u hambalyeeyay guud ahaan ardayda Jaamacaddu sooo saartay isagoona sheegay in Jaamacadda Jazeera ay ku timid baahi badan oo ay qabeen in badan oo ka mid ah bulshada soomaaliyeed ee waxbarashada jecel sidaa daraadeedna ay aasaaseen 2010 kii Jaamacadda Jazeera, sidoo kale gudoomiyuhu waxa uu sheegay in Jaamacadda Jazeera ay ka mid noqotay ururo ay ka mid yihiin Midowga Jaamacadaha Carabta kuwa kalana ay ku biiri rabto dhawaan isagoona sheegay in dadaalkaasi uu ku yimid ka dib markii lagu guuleystay tayada waxbarashada sare wuxuuna intaa ku daray in dadaalkaasi Jaamacaddu sii wadi doonto Inshaa Allaah. 